cyanic-selkie/wikianc huggingface dataset:
Dens Hemhuiss
Dens Hemhuiss (dzimis ) ir bijušais kanādiešu hokejists, aizsargs, Kanādas hokeja izlases dalībnieks. Karjeras laikā aizvadījis 16 sezonas un 1148 spēles Nacionālajā hokeja līgā. Kanādas hokeja izlases rindās kļuvis par 2014. gada olimpisko, kā arī divkārtēju pasaules čempionu hokejā.
Spēlētāja karjera
Profesionāļa karjeru Hemhuiss sāka 2002.—03. gada sezonā Amerikas hokeja līgas kluba Milvokī "Admirals" sastāvā. Jau nākamajā sezonā aizsargs nostiprinājās NHL vienībā Našvilas "Predators", taču "Admirals" atgriezās 2004.—05. gada NHL sezonas lokauta laikā. Drīz Hemhuiss kļuva par vienu no komandas vadošajiem spēlētājiem, no 2007. līdz 2009. gadam pildot arī "Predators" kapteiņa palīga funkcijas.
2010. gada 1. jūlijā Hemhuiss noslēdza sešu gadu līgumu ar Vankūveras "Canucks". 2010.—11. gada sezonā kopā ar komandu aizsargs sasniedza Stenlija kausa finālu, kurā gan "Canucks" piekāpās Bostonas "Bruins" vienībai. "Canucks" rindās Hemhuiss spēlēja līdz 2016. gada vasarai, kad noslēdza divu gadu līgumu ar Dalasas "Stars". No 2018. līdz 2020. gadam spēlēja Našvilas "Predators", taču tad paziņoja par karjeras noslēgšanu.
Kanādas hokeja izlases rindās kļuvis par 2014. gada olimpisko čempionu, spēlējis arī 2006., 2007., 2008., 2009., 2013. un 2015. gada Pasaules čempionātos, 2007. un 2015. gadā izcīnot zelta, bet 2008. un 2009. gadā - sudraba medaļas.
Sjastroja
Sjastroja ir pilsēta Krievijā, Ļeņingradas apgabalā pie Sjasas upes ietekas Lādogas ezerā. Papīrrūpniecības centrs.
Bank of America tornis
Bank of America tornis (en) ir debesskrāpis Manhatanā, Ņujorkā, ASV. Tiek izmantots Bank of America vajadzībām. Debesskrāpim ir 55 stāvi un 3 stāvi zem zemes, augstums līdz jumtam ir 288 metri, bet kopā ar smaili tā kopējais augstums sasniedz 366 metrus. Tā ir trešā augstākā ēka Ņujorkā pēc One World Trade Center un Empire State Building un piektā augstākā ēka ASV.
Sjastroja
Vēsture
Pilsēta dibināta 1926. gadā līdz ar Sjasas celulozes un papīra kombināta celtniecību. Pilsētas tiesības no 1992. gada.
Ekonomika
Sjastrojā atrodas Sjasas celulozes un papīra kombināts (Сясьский целлюлозно–бумажный комбинат).
Bank of America tornis
Torņa celtniecība izmaksāja 1 miljardu ASV dolāru, īpaši tika ņemti vērā videi draudzīgi risinājumi.
Vsevolods Bobrovs
Vsevolods Bobrovs (ru; dzimis, miris ) bija padomju hokejists, futbolists un bendija spēlētājs. Tiek uzskatīts par vienu no labākajiem krievu sportistiem visos šajos sporta veidos.
Lielāko futbolista karjeras (bija uzbrucējs) daļu aizvadījis Maskavas CSKA. PSRS izlases sastāvā spēlējis. Pēc futbolista karjeras beigšanas pievērsās tikai hokejam — bija viens no pirmajiem hokejistiem PSRS. Hokejā spēlēja Maskavas CSKA sastāvā, vairākas reizes uzvarēja PSRS čempionātā, kur bija viens no rezultatīvākajiem spēlētājiem. PSRS izlases sastāvā izcīnīja zelta medaļu.
Pēc spēlētāja karjeras beigām bija gan futbola, gan hokeja treneris.
1997. gadā iekļauts IIHF slavas zālē. Viņa vārdā nosaukta Bobrova divīzija KHL.
Jons Klingberjs
Jons Klingberijs (sv; dzimis ) ir Zviedrijas hokejists, spēlē aizsarga pozīcijā. Pašlaik (2022) Klingberijs pārstāv NHL klubu Dalasas "Stars".
Spēlētāja karjera
2010. gadā Klingberiju 5. kārtā izvēlējās Dalasas "Stars". Pēc tam tika izīrēts Helsinku "Jokerit", Šellefteo AIK un Frölunda HC.
Zviedrijas hokeja izlasē spēlējis 2015., 2017. un 2018. gada Pasaules čempionātos, kļūstot par divkārtēju Pasaules čempionu.
Lupita Ņono
Lupita Amondi Ņono (Lupita Amondi Nyong'o; dzimusi Mehiko) ir Kenijas aktrise, kinorežisore un mūzikas video režisore.
Plašākai publika kļuva pazīstama ar lomu Stīva Makvīna 2013. gada drāmā "12 gadi verdzībā". Par lomu šajā filmā viņa saņēma Amerikas Kinoakadēmijas balvu kā labākā otrā plāna aktrise, tāpat tika nominēta Zelta globusa un BAFTA kino balvai. Attēlojusi lomas arī filmās "Zvaigžņu kari: Spēks mostas" (2015), "Dāma no Katves" (Queen of Katwe, 2016), "Zvaigžņu kari: Pēdējie džedi" (2017), "Melnā Pantera" (2018), "Mēs" (2019), "Zvaigžņu kari: Skaivokera atdzimšana" (2019), Little Monsters (2019) un "Aģentes 355" (2022).
Žurnāls People Lupitu Ņono nosauca par 2014. gada skaistāko cilvēku pasaulē.
Iekrāvējs
Iekrāvējs ir vispārināts nosaukums tādām tehnikas vienībām, kas paredzētas kravu pārvietošanai un kraušanai.
Par iekrāvējiem sarunvalodā sauc gan kausa traktorus lauksaimniecībā un būvniecībā, gan teleskopiskos iekrāvējus būvniecībā, tomēr visbiežāk šo nosaukumu attiecina uz grīdas transportlīdzekļiem, kas ietver sevī dažādu veidu ar iekšdedzes motoru vai elektromotoru darbināmus kravas pārvietošanas ierīces, kas paredzētas lietošanai uzņēmuma teritorijā pārvietošanai pa grīdu.
Visocka
Visocka ir pilsēta Krievijā, Ļeņingradas apgabalā Somu līča krastā. Līdz 1948. gadam pilsētas nosaukums bija Ūrasa, zviedru variantā - Trongsunda. Jūras osta. Pēc iedzīvotāju skaita otrā mazākā pilsēta Krievijā (mazākā ir Čekaļina Tulas apgabalā).
Vēsture
Rakstos pirmoreiz minēta 1532. gadā. Ziemeļu kara rezultātā iekļāvās Krievijas sastāvā. Pēc Somijas pievienošanas Krievijai 1809. gadā iekļāvās Somijas lielhercogistē, vēlāk jaunajā Somijas valstī. No 1864. līdz 1867. gadam pie apdzīvotās vietas tika uzcelts cietoksnis (mūsdienās drupās). Ziemas kara rezultātā tika iekļauta PSRS. Otrā pasaules kara laikā no 1941. līdz 1944. gadam to atkal ieņēma somu spēki. Pēc kara pilsētas somu iedzīvotāju pārcēlās vai tika pārcelti uz Somiju. 1948. gadā, pārkrievojot apgabala vietvārdus, pilsētu nosauca par Visocku. 2001. gadā Primorskā atklāja naftas terminālu.
Ekonomika
Visocka ir ievērojama jūras osta.
Cilvēki
19. gadsimta beigās, salās pie Visockas savus eksperimentus ar telegrāfu veica Aleksandrs Popovs.
Volhova (pilsēta)
Vēsture
Pilsētu radās kā Volhovas HES celtnieku ciemats, un tās nosaukums līdz 1940. gadam bija Volhovstroja (Волховстрой). Volhovas HES tika celta pēc "Goelro" plāna no 1918. līdz 1926. gadam un bija pirmā lielā HES valstī. 1929. gadā blakus HES tika sākta celt valstī pirmā alumīnija ieguves rūpnīca.
Ekonomika
Pie pilsētas atrodas HES un kompānijas "Rusal" alumīnija rūpnīca (ОАО "Волховский алюминиевый завод"). Volhova ir ievērojams dzelzceļa mezgls - pilsētā atrodas četras dzelzceļa stacijas.
Novaja Ladoga
Novaja Ladoga ir pilsēta pie Volhovas upes ietekas Lādogas ezerā Ļeņingradas apgabalā Krievijā. Atrodas pie federālā autoceļa R21 "Kola".
Vēsture
Pilsētu 1704. gadā dibināja Pēteris I, pārvietojot uz šejieni gan Staraja Ladogas iedzīvotājus, gan cilvēkus no citiem ziemeļu reģioniem, un nodibinot kuģubūvētavu. No 1719. līdz 1731. gadam tika izrakts Veclādogas kanāls, lai izvairītos no bīstamās navigācijas pa Lādogas ezeru. No 1861. līdz 1866. gadam paralēli vecajam tika izrakts Jaunlādogas kanāls. Otrā pasaules kara laikā Novaja Ladogā atradās PSRS Ladogas flotiles galvenā bāze, kas nodrošināja t.s. Dzīvības ceļa funkcionēšanu aplenktajai Ļeņingradai.
Ekonomika
Novaja Ladogā atrodas Novoladogas kuģubūves rūpnīca (krievu: Новоладожский судостроительный завод).
Cilvēki
Novaja Ladoga ir latviešu vēsturnieka Ulda Ģērmaņa (1915—1997) dzimtā pilsēta.
No 1763. līdz 1769. gadam Novaja Ladogā dienēja Aleksandrs Suvorovs un sarakstīja savu darbu Полковое учреждение.
Mārgarita Herika
Mārgarita Herika dzimusi 1902. gada 27. septembrī Spokanā, Vašingtonā, ASV. Beigusi Vašingtonas Universitāti. Strādāja par bibliotekāri Jakimas pilsētas bibliotēkā. Pēc laulībām ar Donaldu Gledhilu, Kinoakadēmijas izpildsekretāra palīgu, 1931. gadā viņa pārcēlās uz Holivudu un kļuva par pirmo Kinoakadēmijas bibliotekāri. Šajā amatā viņa nostrādāja līdz pat 1943. gadam, kad kļuva par Kino mākslas un zinātnes akadēmijas direktori, nomainot šajā amatā savu vīru. 1945. gadā Mārgarita Herika izšķīrās ar Donaldu Gledhilu. 1946. gadā viņai piedāvāja palikt direktores amatā, kurā viņa nostrādāja līdz pat pensijai 1971. gadā. 1946. gadā Mārgarita apprecējās ar Filipu A. Heriku, kura uzvārdu paturēja pēc šķiršanās 1951. gadā.
Kinoakadēmijas bibliotēka Beverlihilsā, kur glabājas filmu materiāli lentēs, ir nosaukta Mārgaritas Herikas vārdā.
Mārgarita Herika nomira 73 gadu vecumā, 1976. gadā, Vūdlandhilsā.
Krievu kurts
Krievu kurts pazīstams arī ar nosaukumu krievu vēja suns (ru) ir krievu medību suņu šķirne, kas pēc Starptautiskās kinoloģiskās federācijas klasifikācijas (SKF) pieder pie 10. grupas, 1. sekcijas ar numuru 193.
Vēsture
Pastāv divi pretēji viedokļi par šīs šķirnes izcelsmi. Viens apliecina, ka to 16. gadsimtā izveidoja cara Ivana Bargā trimdā izsūtītie aristokrātijas pārstāvji, krustojot Vidusāzijas vēja suņus ar ziemeļnieku laikām. Vēlāk šķirni krustojot arī ar britu, kalnu, Krimas un citu vēja suņu šķirnēm. Otrs viedoklis pauž, ka šķirne cēlusies no savvaļas dzīvniekiem. Pirmie attēli, kas atgādina krievu kurtiem līdzīgus medību suņus, saglabājušies no 16. gadsimta. 19. gadsimtā tika aprakstīti divi atšķirīgi Krievu vēja suņa tipi:
Krievu kurts tiek izmantots zaķu, lapsu un, īpaši, vilku medībām. Vilku ziemas medības pa sniegu sākās ap 1860. gadu. Tām parasti tiek izmantoti 2 vai 3 suņi - dzinēju grupu veidojot no diviem suņiem un vienas kuces.
1873. gadā tika izveidota Medību un suņu medību Imperiālā asociācija. Tika izveidots šķirnes standarts un abi tipi apvienoti zem viena kopīga nosaukuma Krievu vēja suns. Tajā brīdi bija pazīstamas septiņas krievu kurta līnijas: Perčino, Ozerovs, Boldarevs, Čeličevs, Sumarokovs, Gejerovs et Bibikovs. Visiem šiem audzētājiem selekcijas darbs balstījās uz trim galvenajām medību suņu pamatīpašībām: ātrumu, tvērienu un fizisko iznesību. Selekcijas darbā suņa tvērienam bija lielāka nozīme nekā ārējam skaistumam, balstoties uz Nazimova selekcijas teoriju. Visslavenākā no audzētavām bija "Perčino", kas piederēja cara Nikolaja II tēvocim kņazam Nikolajam Romanovam. Šī tipa attīstības maksimums tiks sasniegts 20. gadsimta sākumā.
Krievu revolūcijas laikā audzētavu darbs apstājās un šķirnes izdzīvošana kļuva kritiska, bet sociālistiskā režīma administrācija laicīgi noreaģēja un pasludināja krievu kurtu par valsts nacionālo vērtību.
Starptautiskā standarta izstrādāšana
Pirmais Starptautiskās kinoloģiskās federācijas (SKF) izstrādātais šķirnes standarts tika publicēts 1929. gadā žurnāla "Borzoi Club" janvāra-februāra numurā (Nr.1). Tā autori bija trīs krievijas Francijā apmetušies emigranti un šķirnes amatieri: Artjoms Boldarevs un brāļi Boriss un Dimitrijs Šeremetjevi. Šis pirmais standarts palika spēkā līdz 1969. gada 28. februārim, kad SKF, iesniedza tā jauno versiju. Tās izveidošanā piedalījās Ursula Vera Trueb kundze (Šveice), Vasīlijs I. Kazanskis (Maskava, Krievija) un profesors E.Seiferle (Šveice), kā arī SKF Vēja suņu Komisijas locekļi.
1995. gadā, pēc ilga konflikta ar PSRS, SKF noslēdz līgumu ar Krievijas Kinoloģisko Federāciju, kas dod Krievijai priekšroku krievu kurta šķirnes standarta noteikšanā kā šķirnes izcelsmes valsts pārstāvei (pēc kā standarts tiek apstiprināts un publicēts SKF). Partnerības līgums tika parakstīts 1995. gada 21. decembrī Vīnē (Austrija).
2006. gada 25. oktobrī Krievijas Kinoloģiskā Federācija ierosināja dažas jaunas izmaiņas, kuras tika iekļautas jaunākajā SKF standarta versijā.
Izskats
Krievu kurts ir liels un elegants suns. Apmatojums var būt baltā, zeltainā, rudā, pelēkā, melnā, melnā ar dzeltenbrūniem lāsumiem, salnas un plankumainā krāsā. "Lāsumaini punktots" apmatojums samazina suṇa vērtējumu izstādēs un skaitās brāķis, kad "punktojuma" krāsa nesakrīt ar pamatnokrāsas toni. Tāpat standarts neatzīst šokolādes krāsas un zilganas krāsas suņus.
Augstums skaustā sunim ir 75-85 cm, kucei 68-78 cm.
Proporcijas:
Ausis nelielas, atrodas virs acu līnijas, pieguļ cieši pie pakauša. Uzbudinājuma brīdī nedaudz saslienas uz skrimšļiem, vērstas uz sāniem vai uz priekšu.
Acis brūnas vai tumši brūnas, mandeļformas, novietotas ieslīpi, nedaudz izvelbtas, bet nav vēlamas apaļas. Pārāk izteikts trešais plakstiņš arī nav vēlams, tas samazina suņa vērtējumu izstādēs. Par brāķi tiek atzītas zilas, dzeltenas ("putna acs") vai pēlēkas acis.
Pilna zobu formula. Šķērveida sakodiens: augšžokļa priekšzobiem jāpārsedz apakšžokļa priekšzobi. Šāds sakodiens ir obligāts suņiem līdz 6 gadu vecuma, vēlāk iespējams taisns sakodiens, to pamatojot ar zobu nodilšanu.
Kakls ir garš, sauss, krūtis labi attīstītas, griezumā ovālas formas, mugura plata, elastīga, labi muskuļota. Krusti bez izciliem gūžu kauliem, kopā ar muguru veido izliektu formu, bet bez kūkuma. Aste ir gara, taisna, sākas zemu mugurkaula galā, ar izteiktu apmatojumu. Pakaļkājas – garas, muskuļotas, ar izteiktu apakšējās locītavas leņķi. Krievu kurta parastā gaita ir brīvs, lidojošs riksis, bet medībās suns skrien auļiem.
Raksturs un audzināšana
Krievu kurts var pierast pie dzīves iekštelpās vai dārzā (tikai ne pie ķēdes), bet grūti samierinās ar vientulību, jo ir bara suns. Saimniekam, kas strādā visu dienu, labāk iegādāties divus dzīvniekus. Mājās neskatoties uz savu augumu neliek sevi pamanīt. Krievu kurtam ir nepieciešama izklaide svaigā gaisā un ievērojama fiziskā slodze. Pastaigām ir jāizvēlas drošs maršruts, ko nešķērso lielceļš, jo šis suns, ja ierauga iespējamu medījumu, - kaķi, zaķi vai stirnu - noteikti dzīsies tam pakaļ. Tomēr sunim ir jānodrošina pastaigas brīvībā katru dienu. Vadāt krievu kurtu tikai saitē pa trotuāriem nav iedomājams. Vispiemērotākā papildus aktivitāte tam ir kursings un "mehāniskā zaķa" ķeršana.
Pret svešiniekiem noskaņots diezgan draudzīgi, bet spēj nepieciešamības gadījumā aizsargāt savu saimnieku un māju. Labi saprotas ar bērniem, ja iepazīst tos jaunībā un ja tie savukārt liek viņam mieru. Jāpatur galvā, ka krievu kurts ir diezgan nepacietīgs dzīvnieks, tāpēc pavisam mazu bērnu nemitīga uzbāzība viņu kaitina. Mājās spēj sadzīvot ar kaķiem un citiem mājdzīvniekiem, ja viņš tiek pie viņiem pieradināts agrā kucēna vecumā un ja tie, viņam tuvojoties, nemetas bēgt. Jebkura dzīvnieka bēgšana modina spēcīgu medību instinktu. Sadzīvošana ar citiem mājdzīvniekiem kļūst problemātiska, ja mājās ir divi un vairāk kurti. Tādā gadījumā sunim spēļu biedrs ir otrs suns un sīkāks dzīvnieks vairs netiek uztverts kā kompanjons, bet drīzāk kā medījums. Audzināšanā liela uzmanība jāpievērš socializācijai ar punduršķirņu suņiem, lai vēlāk tie netiktu uzskatīti par iespējamu medījumu, vajāti un nogalināti. Krievu kurts nemeklē konfliktu ar citiem suņiem, bet neatkāpsies, ja viņu izprovocēs uz kautiņu. Tomēr dažiem tēviņiem ir tieksme uz kauslīgumu ar citiem suņu tēviņiem. Tādā gadījumā no tieša kontakta ar tiem labāk izvairīties. Krievu kurts labāk saprotas ar tāda paša mērena temperamenta suņiem, kuru emociju izpausme neizvēršas tūlītējā fiziskā kontaktā.
Veselība un kopšana
Jaunam sunim jānodrošina fiziskā aktivitāte bez pārslodzes. Augšanas periodā tam nav ieteicams piedalīties kursinga treniņos vai saimnieka riteņbraukšanas nodarbībās. Barībai jābūt sabalansētai un izbarotai vairākās ēdienreizēs lai nepārslogotu kuņģi. Barošanā jāseko audzētāja norādījumiem. Kažoks ir regulāri jāķemmē, it īpaši periodos, kad suns met spalvu. Mazgāšana nav nepieciešama, bet pārāk bieža mazgāšana arī nav vēlama. Krievu kurtu var turēt dzīvoklī pie noteikuma, ka tas neatrodas augšstāvā, mājā bez lifta, jo pastāv risks, ka vecs, vēl neslims suns vairs nespēj uzkāpt pa kāpnēm.
Kaut gan krievu kurts visumā ir diezgan veselīgs suns, šai šķirnei ir pazīstamas dažas iedzimtas patoloģijas.
Gūžas locītavas displāzija raksturojas ar dažādas pakāpes bilaterālo locītavas bojājumu un ar to saistīto progresējošo klibošanu. Pie dzimšanas kucēns šķiet pilnīgi vesels. Pirmie simptomi parasti attīstās starp 6 un 8 mēnešu vecumu. Dzīvniekam parādās tā saucamā "zaķa gaita", grūtības uzslieties kājās no guļus vai sēdus pozīcijas, grūtības kāpt pa kāpnēm. Dažiem var novērot gūžas un augšstilbu rajona muskuļu astēniju. Displāzijas diagnozi iespējams uzstādīt veicot gūžas locītavas rentgenoloģisko uzņēmumu. To veic zem vispārējās anestēzijas. Slimības izpausme var būt ļoti atšķirīga dažādiem dzīvniekiem, tā nevienmēr atbilst rentgenoloģiski noteiktai bojājuma pakāpei. Ārstēšana var būt konservatīva vai ķirurģiska atkarībā no simptomiem. Apmēram 40-50% dzīvnieku agri vai vēlu būs nepieciešama operācija. Šī patoloģija ir diezgan reta, tāpēc vaislas suņu rentgenoloģiskā pārbaude nav obligāta. Turpretim slimie suņi un vēlams arī to radinieki ir noteikti jāizslēdz no pavairošanas programmas.
Kā daudziem cietiem lielo šķirņu suņiem krievu kurtam ir paaugstināts kuņģa dilatāciju volvulusa (angl. Gastric Dilatation Volvulus) risk. Tas ir stāvoklis, pie kura kuņģī veidojas gāzes un vienlaikus pats orgāns sagriežas ap savu asi. Tas provocē kuņģa un apkārtējo orgānu (liesas, aknu) nekrozi, asu sirds nepietiekamību un šoka stāvokli. Parasti tas notiek vecākiem suņiem kādu laiku pēc ēšanas, bet var notikt arī pie tukša kuņģa. To veicina fiziskā piepūle un uzbudinājums. Sindromam ir zināma iedzimtība, tas ir sastopams atsevišķās šķirnes līnijās, bet citās atkal ne. Jo suns ir lielāks un viņa krūšu kurvis šaurāks, jo lielāks ir risks. Barošana ar sauso barību arī pastiprina šo risku. Simptomi parādās pēkšņi, bieži nakts vidū, dažas stundas pēc vakara maltītes. Suns ir nemierīgs, neatrod sev vietu, nespēj palikt guļus, mēģina vemt, bet nepanāk to, no mutes izdalās biezas putas, suņa vēders kuņģa rajonā izteikti uzpūšas, mutes un acu plakstiņu gļotāda sākumā ir koši violeta, vēlāk pilnīgi bāla. Šis stāvoklis sagādā dzīvniekam lielas ciešanas. Vienīgā iespējamā ārstēšana ir neatliekama operācija. Steidzīgi ir jāgriežas pēc medicīniskās palīdzības, tas ir dzīves vai nāves jautājums. Ja operāciju izlemj nedarīt - suņa vecuma un kopējā veselības stāvokļa dēļ vai finansiālo apsvērumu dēļ - suns ir vismaz jāiemidzina, veicot eitanāziju, lai atbrīvot viņu no mocībām. Profilaktiskos nolūkos ir ieteicams dot sunim mazāku barības devu vairākas reizes dienā nekā izbarot visu vienā ēdienreizē, nedot sunim sauso barību. Ir ieteicams nevest suni pastaigā vismaz divas stundas pēc ēšanas un stundu pirms tās.
Trampa tornis
Trampa tornis var būt:
2019. gada FIBA Pasaules kauss
2019. gada FIBA Pasaules kauss bija 18. Pasaules čempionāts basketbolā. Turnīrs notika no līdz  astoņās Ķīnas pilsētās: Pekinā, Šanhajā, Guandžou, Šeņdžeņā, Dunguaņā, Uhaņā, Naņdzjinā un Fošaņā. To organizēja Starptautiskā Basketbola federācija, Ķīnas Basketbola federācija un turnīra organizācijas komiteja.
Par pasaules čempioniem otro reizi čempionāta vēsturē kļuva Spānijas izlase, kas finālā uzvarēja Argentīnu. Trešo vietu izcīnīja Francijas basketbolisti, kas spēlē par trešo vietu uzvarēja Austrālijas izlasi. Par turnīra vērtīgāko spēlētāju tika atzīts Spānijas izlases dalībnieks Rikijs Ruvio, taču turnīra rezultatīvākais spēlētājs bija Serbijas izlases spēlētājs Bogdans Bogdanovičs.
Piepjvaboļu dzimta
Pētījumu vēsture
Pirmās sugas, kas mūsdienās ietilpst piepjvaboļu dzimtā, aprakstījis Kārlis Linnejs Systema Naturae 10 sējumā 1758. gadā. Tās viņš ievietojis plašās ģintīs Coccinella un Chrysomela. Dažus gadus vēlāk, 1775. gadā, Johans Kristians Fabricijs aprakstījis pirmās dzimtas ģintis (Erotylus un Tritoma), tad Pjērs Latreils 1792. gadā dibinājis vēl divas ģintis Triplax Herbst, 1793. un Dacne Latreille, 1796. 1802. gadā Latreils izdalījis Erotylidae, kā jaunu dzimtu.
Līdz ar jauno zemju atklāšanu ātri auga arī jaunās aprakstītās dzimtas sugu skaits. 1825. gadā Filogēns Augusts Jozefs Duponhels (fr) savā monogrāfijā ļoti plaši pētījis Erotylus ģinti, kura šobrīd sastāda vairākas ģintis Erotylinae apakšdzimtā.
Izplatība
Dzimtā ietilpst ap 3500 sugu, kas sastopamas visā pasaulē. Visvairāk sugu ir tropos. Ziemeļamerikā (Meksikas ziemeļos) ir zināma tikai 51 suga.
Vaboļu apraksts
Tās ir mazas vai vidējas vaboles, parasti 2–20 mm garas, tropos — 40 mm. Ķermenis ovāls vai iegarens un diezgan izliekts. No augšpuses parasti kailas (bez matiņiem), spožas, bieži ar spilgtām krāsām.
Kāpuru apraksts
Kāpurs ir iegarens, gandrīz paralēlas vai vārpstveidīgas, gandrīz cilindriskas vai nedaudz plakanas formas. Krāsa balta līdz pelēkai, taču dažas sugas ar brūnām tergām vai pleirālo sklerītu. Garumā sasniedz 3–25 mm. Urogomfi ir vairākām sugām. Daudzas sugas ar dorsālām vai laterāliem pauguriem, granulām, sīkiem asiem izaugumiem. Izaugumi ir lielāki uz vairāk attālinātām tergām VII-VIII.
Vairošanas
Mātītes dēj olas uz sēnes, ar kuru tālāk barosies radies kāpurs. Primitīvo piepjvaboļu (Megalodacne, Dacne, Microsternus) kāpuri "ieurbjas" cietās piepēs. Vairāk evolucionāri attīstīto sugu kāpuri barojas uz bojātas sēnes virsmas vai attīstās sēnes ar mīkstu ķermeni iekšienē. Kāpuri, kas barojas ar pūstošām sēnēm, ir pelēki un pēc ārēja izskata līdzīgi mušu kāpuriem, un tie attīstās straujāk, nekā sugas, kas barojas ar nebojātām sēnēm.
Ekoloģija
Kāpuri un pieaugušie īpatņi barojas ar bazīdijsēņu augļķermeņiem, kas aug uz pūstošas koksnes vai uz mikorizētām koku saknēm.
Ir atzīmēts, ka dažu sugu (piemēram Megalodacne ģints) pieaugušie īpatņi pulcējas lielās masās uz koka stumbra. Dažas piepjvaboles (Iscbyrus, Pseudiscbyrus) ir aktīvas naktī, kamēr citas (Tritoma, Triplax) ir aktīvas dienas laikā.
Tiešie nodokļi Latvijā
Tiešie nodokļi ir tie nodokļu veidi Latvijā, kur apliekamais objekts (visbiežāk ienākumi vai īpašums) pieder vai ir attiecināms uz pašu nodokļu maksātāju.
Tiešo nodokļu veidi
Latvijā ir seši tiešie nodokļi - iedzīvotāju ienākumu nodoklis, uzņēmuma ienākumu nodoklis, valsts sociālās apdrošināšanas nodoklis, nekustamā īpašuma nodoklis, dabas resursu nodoklis, izložu un azartspēļu nodoklis.
Iedzīvotāju ienākumu nodoklis
Iedzīvotāju ienākuma nodoklis ir nodoklis, ar ko apliek fiziskās personas gūtos ienākumus, un tas sastāv no:
Uzņēmuma ienākumu nodoklis
Nodokli maksā iekšzemes uzņēmumi, no valsts vai pašvaldības budžeta finansētas institūcijas, kuru ienākumi no saimnieciskās darbības nav paredzēti budžetā, pastāvīgās pārstāvniecības un ārvalstu komercsabiedrības un citas ārvalstu personas, kas gūst ieņēmumus Latvijā.
Nodokli maksā arī individuālie (ģimenes) uzņēmumi (tai skaitā zemnieku un zvejnieku saimniecības), kuri sagatavo gada pārskatu atbilstoši Gada pārskatu un konsolidēto gada pārskatu likumam.
Nodokli nemaksā fiziskās personas, biedrības un nodibinājumi, reliģiskās organizācijas, arodbiedrības, politiskās partijas, kā arī privātie pensiju fondi, ieguldījumu fondi, alternatīvo ieguldījumu fondi u.c.
Valsts sociālās apdrošināšanas nodoklis
Darba devējs aprēķina obligāto iemaksu apmēru, kas jāveic par katru darba ņēmēju, reizinot obligāto iemaksu objektu ar obligāto iemaksu likmi, kāda noteikta darba devējam, ja darba ņēmējs ir apdrošināts visos sociālās apdrošināšanas veidos.
Nekustamā īpašuma nodoklis
Ar nekustamā īpašuma nodokli apliek ķermeniskas lietas, kuras atrodas Latvijas Republikas teritorijā un kuras nevar pārvietot no vienas vietas uz otru, tās ārēji nebojājot, - zemi, ēkas un būves.
Nekustamā īpašuma nodokli iemaksā tās pilsētas vai novada pašvaldības budžetā, kuras administratīvajā teritorijā atrodas nekustamais īpašums vai tā daļa, maksāšanas paziņojumā par nekustamā īpašuma nodokli norādītajā kontā.
Nekustamā īpašuma nodokļa likme:
Dabas resursu nodoklis
Dabas resursu nodokļa mērķis ir veicināt resursu ekonomiski efektīvu izmantošanu, ierobežot vides piesārņošanu, samazināt vidi piesārņojošas produkcijas ražošanu un realizāciju, veicināt jaunu, vidi saudzējošu tehnoloģiju ieviešanu, atbalstīt tautsaimniecības ilgtspējīgu attīstību, kā arī finansiāli nodrošināt vides aizsardzības pasākumus.
Nodokli maksā tie, kuri iegūst vai realizē ar nodokli apliekamus dabas resursus, izmanto zemes dzīļu derīgās īpašības, emitē vidē piesārņojošas vielas vai apglabā atkritumus, lieto ūdens resursus elektroenerģijas ražošanai, realizē vai izmanto saimnieciskajā darbībā videi kaitīgas preces.
Ar dabas resursu nodokli apliek:
Izložu un azartspēļu nodoklis
Izložu nodokļa likmes izlozēm un momentloterijām ir 10 procenti no biļešu realizācijas ieņēmumiem. Azartspēļu nodokļa likmes ir atšķirīgas – tās noteiktas atkarībā no azartspēles veida.
Ar izložu nodokli apliek:
Ar azartspēļu nodokli apliekami objekti:
Piezīmes
<references group="P" />
Fricis Gailis
Fricis Gailis (dzimis 1911. gada 6. februārī Rūjienā, miris 1933. gada 4. janvārī Rīgā) bija aktīvs Latvijas Komunistiskās partijas jauniešu savienības biedrs. 1933. gada 3. janvārī apcietināts par nelegālu politisku akciju veikšanu un nogādāts Politiskās policijas pārvaldes telpās — Alberta ielā 13, kur 1933. gada 4. janvāra vakarā mīklainos apstākļos gāja bojā, izkrītot no Politpārvaldes ēkas 4. stāva loga. Sava dzīvesgājuma dēļ Latvijas PSR periodā Fricis Gailis bija nozīmīgs padomju propagandas elements.
Biogrāfija
Fricis Gailis dzimis 1911. gada 6. februārī Rūjienā nabadzīgu vecāku ģimenē. Darba gaitas uzsācis trīspadsmit gadu vecumā. 1930. gadā iestājās Raiņa vakara vidusskolā, kuru apmeklēja pēc darba Rīgas superfosfātu fabrikā, Jaunmīlgrāvī. 1931. gadā kļuva par Latvijas Komunistiskās partijas jauniešu savienības 3. rajona biedru un paralēli darbam un mācībām aktīvi iesaistās komjaunatnes pagrīdes darbībā.
Fricis Gailis veica vairākas nelegālas komjaunatnes pagrīdes kustības akcijas: uzvilka Padomju Savienības sarkano karogu Rīgas superfosfātu fabrikas skurstenī, uz fabrikas sienām krāsoja revolucionārus lozungus, u.c. Frici Gaili pirmo reizi apcietināja 1932. gada 5. novembrī Meža kapos nelegālā strādnieku mītiņā, taču pēc pāris dienām atbrīvoja — apcietinājuma pierādījumu trūkumu dēļ.
Dzīvoja Sarkandaugavā, Tvaika ielā 42, kur viņa tēvs bija sētnieks.
Arests un nāve
1933. gada sākumā Politiskās policijas pārvalde (Politpārvalde) veica komjaunatnes pagrīdes darbību apkarošanas pasākumus, kuru ietvaros notiek vairākas kratīšanas aizdomās turēto dzīvokļos. Kratīšanas laikā 1933. gada 3. janvārī Helēnas Mitrulevičas dzīvoklī, Tvaika ielā 34 tika aizturēts arī Fricis Gailis, pie kura atrod brošūru "Par komjaunatnes pašreizējiem uzdevumiem". Frici Gaili nogādā Politpārvaldes telpās, Alberta ielā 13. Nākamajā dienā, 1933. gada 4. janvārī Gaili nogādāja pratināšanas telpās. Nenoskaidrotos apstākļos Fricis Gailis izkrīt pa 4. stāva logu uz bruģa ēkas pagalmā un drīz vien mirst notikuma vietā.
Friča Gaiļa bēres bija paredzēts rīkot 1933. gada 8. janvārī, kas bija svētdiena, tomēr, baidoties no liela strādnieku skaita bērēs, tās aizliedza rīkot šajā datumā un pārcēla uz 10. janvāri (otrdienu). Tomēr Friča Gaiļa bērēs tik un tā piedalījās ap 5000 cilvēku. Lai nodrošinātu sabiedrisko kārtību, pie Raiņa kapiem izvietoti vairāki desmiti jātnieku policijas pārstāvji. Bēru noslēgumā pie izejas no kapiem sākās spontānas sadursmes, kurās jātnieku policija pret bēru apmeklētājiem vērsās ar gumijas nūjām.
Sekas
Lai arī sākotnēji Politpārvalde centās noklusēt Friča Gaiļa nāvi, tomēr tā ātri kļuva plaši zināma un izraisīja sabeidrības sašutumu. Politpārvalde Friča Gaiļa nāvi skaidroja ar bēgšanas vai pašnāvības mēģinājumu, tomēr par izplatītāko Friča Gaiļa nāves apstākļu versiju kļuva pieņēmums, ka, izgrūžot Gaili pa ēkas logu, Politpārvalde bija centusies slēpt Friča Gaiļa spīdzināšanas sekas.
1933. gada 31. janvārī 38 Saeimas deputāti iesniedza Saeimai priekšlikumu izveidot parlamentārās izmeklēšanas komisiju par Friča Gaiļa nāves apstākļiem. Izmeklēšanas komisijas darbs beidzās bez rezultātiem.
Latvijas PSR periodā Fricis Gailis bija nozīmīgs padomju propagandas elements. Alberta ielu un atkārtoti  pārdēvēja par Friča Gaiļa ielu. Friča Gaiļa vārdā tika nosauktas pionieru vienības. Pionieri un studenti apmeklēja un sarakstījās ar Friča Gaiļa māti — Emīliju.
Grīdas transportlīdzeklis
Grīdas transportlīdzeklis ir transportlīdzeklis, kas paredzēts kravu transportēšanai nelielos attālumos uzņēmuma telpās un teritorijā pa cietu grīdu. Tie ir spējīgi paši kravu paņemt, pacelt un pārvietot. Pretstats ir tādi kravu pārvietošanas līdzekļi (uzņēmuma iekšienē), kas neizmanto grīdu, lai pārvietotos: tādi, kas atbalstam izmanto sliedes, vadotnes vai citas konstrukcijas (celtņi, konveijeri u.c.).
Terminoloģija
Šobrīd latviešu valodā ir pieņemts lietot terminu grīdas transportlīdzekļi, kas visprecīzāk atbilst vācu valodas Flurförderzeug. Citi avoti izmanto arī terminu industriālā kravas automašīna, kas acīmredzot ir paviršs tulkojums no angļu valodas Industrial trucks. Angļu terminoloģijā ir plaši sastopams termins Material Handling Equipment.
Bieži izmanto arī tādus terminus kā iekrāvējs, dakšu iekrāvējs, autoiekrāvējs, krautņotājs, štabelētājs, štabelieris u.c.
Precīzāku definīciju nodrošina Vācijas Arodbiedrību asociācijas regula " DGUV Vorschrift 68" (agrāk BGV D27), būtībā 2. punktā (1. un 2. punkts). :
"(1) Grīdas transportlīdzekļi šī negadījumu novēršanas regulējuma izpratnē ir transportlīdzekļi, kam savas raksturīgās konstrukcijas dēļ piemīt šādas spējas:
(2) Grīdas transportlīdzekļus ar pacelšanas mehānismu šī negadījumu novēršanas regulējuma izpratnē, papildus 1. punktam, raksturo šāds:
Papildus grīdas transportlīdzekļiem, intraloģistikā izdala arī citus transportlīdzekļus:
Grīdas transportlīdzekļu klasifikācija
Vācu inženieru asociācija ar VDI vadlīnijām 3586 tipa klasifikācijas izpratnē iedala grīdas transportlīdzekļus septiņās grupās:
Trampa tornis (Čikāga)
Trampa tornis jeb Trampa starptautiskās viesnīcas tornis (en) ir debesskrāpis Čikāgā, ASV. Būvēts Trampa starptautiskās viesnīcas vajadzībām ar 339 numuriņiem. Debesskrāpim ir 98 stāvi, augstums līdz jumtam ir 356,6 metri, bet kopā ar smaili tā kopējais augstums sasniedz 423,4 metrus. Tā ir otrā augstākā ēka Čikāgā pēc Vilisa torņa, trešā augstākā ASV un divpadsmitā augstākā ēka pasaulē. Torņa celtniecības kopējās izmaksas sasniedz 847 miljonus ASV dolāru.
Indijas tornis
Indijas tornis ir nepabeigts 126 stāvu debesskrāpis Mumbajā, Indijā, kura celtniecība tika uzsākta 2010. gadā. Bija plānots, ka debesskrāpis sasniegs 700 metru augstumu un būs otrais augstākais pasaulē pēc Halīfa torņa Dubaijā. Indijas torni sākotnēji bija plānots pabeigt 2016. gadā, taču būvniecības darbi tika apturēti 2011. gadā strīda dēļ starp torņa attīstītājiem un Mumbajas administratīvajām iestādēm.
Lutera akadēmija
Latvijas Evaņģēliski luteriskās baznīcas Lutera akadēmija ir Latvijas Evaņģēliski luteriskās baznīcas (LELB) dibināta augstskola Latvijā, kas sagatavo garīdzniekus un citus kalpotājus LELB draudzēm.
Vēsture
Latvijas neatkarības atjaunošanas laikā 1990. gada 1. jūnijā Latvijas Universitāte atjaunoja Teoloģijas Fakultātes darbību. 1997. gada 1. februārī LELB nodibināja atsevišķu Lutera Akadēmiju, kas 2012. gadā ieguva valsts akreditāciju Teoloģijas un Baznīcas mūzikas studiju programmām. 2012. gadā Lutera Akadēmija noteica studiju maksu.
Studiju programmas
Šobrīd Lutera Akadēmijā ir trīs studiju programmas: 1. Teoloģijas studiju programma (4 gadi). Tās beidzēji iegūst profesionālā bakalaura grādu teoloģijā; 2. Baznīcas mūzikas studiju programma (4 gadi). Tās beidzēji iegūst profesionālā bakalaura grādu teoloģijā ar profesionālo kvalifikāciju: Baznīcas mūziķis; 3. Draudžu darbinieku izglītības studiju programma (2 gadi). Programmas veids: Profesionālā izaugsme un personīgā attīstība (pieaugušo neformālā izglītība).
Dāvids Gleiršers
Dāvids Gleiršers (de, dzimis Hallē Tirolē) ir Austrijas kamaniņu braucējs. 2018. gada ziemas olimpisko spēļu čempions.
D. Gleiršera tēvs Gerhards Gleiršers arī bija kamaniņu braucējs, triju Pasaules čempionāta medaļu īpašnieks, piedalījies trijās olimpiskajās spēlēs. Arī D. Gleiršera brāliss Niko Gleiršers nodarbojas ar kamaniņu sportu, tāpat ir Austrijas izlases dalībnieks.
Pasaules kausa izcīņā D. Gleiršers piedalās kopš 2015.—2016 gada sezonas. 2018. gada ziemas olimpiskajās spēlēs Phjončhanā negaidīti kļuva par čempionu pēc favorīta Fēliksa Loha kļūdas. Līdz tam D. Gleiršers ne reizi nebija uzvarējis Pasaules kausa posmā. Otru medaļu izcīnīja kopā ar Austrijas izlasi komandu sacensībās.
Talsu Valsts ģimnāzija
Talsu Valsts ģimnāzija ir Valsts ģimnāzija Brīvības ielā 29 Talsos.
Vēsture
Talsu Valsts ģimnāzija dibināta 1919. gadā kā Talsu pilsētas meiteņu un zēnu vidusskola Fr. Cirķeļa mājā K. Mīlenbaha ielā 30. Sākotnēji tā bija reālskolas tipa, 1920./1921. mācību gadā to pārveidoja par četrklasīgo Valsts Talsu vidusskolu, bet 1929. gadā par Talsu ģimnāziju. Kopš 1923. gada skola atradās bijušajā Firksu vasaras muižas ēkā (tagad Talsu novada muzejs). Tajā bija reālās klases ar dabaszinību un ģimnāzijas klases ar humanitāru ievirzi.1939. gadā Talsos sāka celt jaunu apriņķa pamatskolas ēku Leču kalnā Brīvības ielā 29, kas kļuva par mācību iestādi tikai 1945. gadā. 1955. gadā pamatskola apmainījās ēkām ar vidusskolu, un kopš tā laika Talsu Valsts ģimnāzija atrodas tagadējās telpās. 1975. gadā, pēc Talsu 2. vidusskolas nodibināšanas, skola ieguva 1. vidusskolas nosaukumu.
1996. gadā no Talsu 1. vidusskolas atdalīja sākumskolas klases un ar pašvaldības lēmumu to pārdēvēja par Talsu ģimnāziju, kurā skolēni sāka mācības pēc programmu principa. 2003. gadā atdalīja Talsu 2. pamatskolu, kurā mācības turpināja 5. un 6. klašu skolēni, bet Talsu ģimnāzijā 7. — 12. klašu skolēni. 2005. gada 26. februārī tai piešķīra Valsts ģimnāzijas nosaukumu.
Tradīcijas
Skolai ir senas un bagātas tradīcijas — zinību diena, salidojumi, skolotāju diena, fukšu balle, Lāčplēša dienai un Latvijas valsts pasludināšanai veltīti pasākumi, ziemas un pavasara saulgrieži, žetonu vakars, olimpiāžu uzvarētāju un labāko sportistu pēcpusdienas, sporta dienas un spēļu turnīri, pēdējais zvans. Nakts sporta turnīrs decembra sākumā "Ar sportu pret AIDS", septembra pirmajās nedēļās skolas pārgājiens uz Kamparkalnu.
Kopš 1988. gada darbojas skolas dome, skolēnu pašpārvalde jeb skolēnu parlaments. Kopš 1998. gada 17. jūnija Talsu Valsts ģimnāzija ir UNESCO asociēta skola.
Pasta iela (Rīga)
Pasta iela ir iela Rīgā, Centra rajonā, Vecrīgā. Tā sākas krustojumā ar Minsterejas ielu un beidzas krustojumā ar 13. janvāra ielu.
Iela izveidojusies 18. gadsimta sākumā pāri aizbērtajai Rīdzenes gultnei, sākotnējais ielas nosaukums – Lielā Dzirnavu iela. 1860. gadā iela ieguva savu tagadējo nosaukumu.
Ielu savienojumi
Pasta iela ir savienota ar šādām ielām:
Čārlijs Koils
ASV hokeja izlases sastāvā ir spēlējis 2015. gada Pasaules čempionātā, kur izcīnīja bronzas medaļu.
Stefans Hristopuls
Stefans Hristopuls (el; dzimis, miris pēc 1906. gada) bija grieķu zivju tirgotājs un cīkstonis, olimpiskās bronzas medaļas ieguvējs 1896. gada vasaras olimpiskajās spēlēs un arī 1906. gada vasaras olimpisko spēļu dalībnieks.
1896. gada vasaras olimpiskās spēles
1896. gada 10. aprīlī vasaras olimpiskajās spēlēs Atēnās, cīņas sacensību pirmajā kārtā, Hristopuls cīnījās pret Ungārijas sportistu Momčilo Tapavicu. Cīņa bija gara, tomēr beigās Ungārijas sportists padevās. Nākamajā kārtā Hristopuls cīnījās ar savu tautieti Georgiju Citu. Cīņas laikā Hristopuls guva traumu pēc tam, kad Cits nosvieda viņu uz zemes. Pēc tam viņam vajadzēja pavadīt vairākas dienas gultā. Tomēr sportists ieņēma trešo vietu. Olimpisko spēļu laikā trešās vietas ieguvējs netika apbalvots, Starptautiskā Olimpiskā komiteja viņam bronzas medaļu piešķīra vēlāk, ar atpakaļejošu datumu.
1906. gada neoficiālās olimpiskās spēles
Šajās olimpiskajās spēlēs Hristopuls startēja arī cīņas sportā smagā svara kategorijā. Šajā disciplīnā viņš pirmajā kārtā uzvarēja Austrijas cīkstoni Rūdolfu Arnoldu, bet nākamajā kārtā zaudēja Beļģijas sportistam Marselam Dubuā.
Sūcējsnuķaiņi
Sūcējsnuķaiņi, sūcējsnuķaiņu apakškārta (Glossata) ir viena no četrām zvīņspārņu kārtas (Lepidoptera) apakškārtām, kas apvieno 6 tauriņu infrakārtas. Šī ir lielākā no visām zvīņspārņu apakškārtām, turklāt dažādspārnu tauriņu infrakārta (Heteroneura) apvieno vairāk kā 99% no visām mūsdienu zvīņspārņu (tauriņu) sugām.
Ilzenes muiža
Ilzenes muiža (arī Ilsenes muiža, ) bija muiža Alūksnes novada Ilzenes pagasta Ilzenē. Ilzenes muiža rakstos pirmo reiz minēta 1690. gadā un ilgāku laiku piederēja Kapenhauzenu dzimtai. Kungu māja celta 1740. gadā klasicisma stilā. Vislielākais muižas uzplaukums saistās ar 1881. gadu, kad Ilzenes muižā sākas lieli pārbūves darbi. Izveidots parks. Pie ēkas galvenās ieejas izveidots plašs parādes laukums un iestādītas četras ozolu aleju rindas.
Mūsdienās pils un apkārtējās ēkas ir sliktā stāvoklī. No barona laikiem ir tikai saglabājies tad liktais parkets zālē un vienā no telpām. 1996. gadā apskatīt muižu no Vācijas bija ieradusies barona Kampenhauzena meita Gizella kopā ar mazdēlu. Ilzenes parka stādījumi atzīti par īpaši aizsargājamu dabas objektu.
Muiža ir vietējas nozīmes arhitektūras piemineklis. Kā atsevišķi kultūras pieminekļi izcelti arī kungu māja un pumpja māja.
Klamatu-modoku valoda
Klamatu-modoku valoda ir izmirusi Ziemeļamerikas pamatiedzīvotāju valoda, kurā runāja klamatu un modoku ciltis ap Klamatu ezeru tagadējā dienvidu Oregonā un ziemeļu Kalifornijā.
Klamatu valoda pieder plakankalnes penutu valodu saimei. To nereti iekļauj hipotētiskajā penutu virssaimē, kuru veido deviņas nelielas Ziemeļamerikas rietumu daļas valodu saimes.
Valoda sastāvēja no diviem dialektiem, kuru pārstāvji bez grūtībām spēja saprast viens otru. Abas ciltis sauca sevi par maklaks, kas nozīmē "cilvēki". Modoki pārstāvēja dienvidu dialektu, un dēvēja sevi arī par "dienvidu tautu" (moowatdal'knii), bet klamati — par "[Klamatu] ezera tautu" (ewksiknii). Pirmskolonizācijas laikā 19. gadsimta pirmajā pusē varēja būt no 600 — 700 modoku, kas runāja šajā dialektā, un vēl lielāks bija klamatu dialektā runājošo skaits. 19. gadsimta beigās un 20. gadsimtā angļu valoda kļuva par noteicošo, lai kontaktētos ar ārējo pasauli. Pēdējais indiānis, kas brīvi runāja klamatu valodā, 2003. gadā bija 92 gadus vecs. Daži klamati-modoki apgūst valodu, cenšoties to atjaunot un atdzīvināt.
Minsterejas iela (Rīga)
Minsterejas iela ir iela Rīgā, Centra rajonā, Vecrīgā. Tā sākas krustojumā ar Kungu ielu un beidzas krustojumā ar 11. novembra krastmalu.
Vimbldona (filma)
"Vimbldona" (en) ir 2004. gada ASV un Apvienotās Karalistes romantiskā kinokomēdija, kuras režisors ir Ričards Lonkreins. Galvenās lomas atveido Kirstena Dansta, Pols Betanijs, Sems Nīls un Džons Favro. Filmas pirmizrāde notika ASV.
Minsterejas iela (Rīga)
Iela pastāv no 17. gadsimta ar savu tagadējo nosaukumu, kas radies no tā, ka uz ielas atradās rātes kareivju nodaļas. No 1921. gadā iela īslaicīgi tika pārsaukta par Klosterbaznīcas ielu, 1923. gadā tā atgūva tagadējo nosaukumu.
Ielu savienojumi
Minsterejas iela ir savienota ar šādām ielām:
Vimbldona (filma)
Pīters Kolts ir profesionāls tenisa spēlētājs, kuram zudušas ambīcijas, līdz ar to Pīters pasaules rangā nokritis līdz 119. vietai. Drīz vien viņš satiek jauno un daudzsološo tenisisti Liziju Bredburiju, kura Pīteram palīdz atgūt vēlmi uzvarēt.
Volosovas rajons
Volosovas rajons ir Krievijas Ļeņingradas apgabala administratīvais rajons. Rajons robežojas ar Ļeņingradas apgabala Lomonosovas, Gatčinas, Lugas, Slancu un Kingisepas rajoniem.
Rajona Beguņicu ciemā dzimusi distanču slēpotāja Olga Zavjalova (Ольга Викторовна Завьялова, 1972).
Kumāni
Kumāni (tr, hu) jeb polovcieši (ru), saukti arī par kipčakiem (tr), bija tjurkvalodīga stepju klejotāju cilšu apvienība 11.—13. gadsimtā, kas no Sibīrijas iebruka Eiropas stepju joslā un izspieda no turienes pečeņegu ciltis. Viņi pakļāva zemes tagadējās Kazahstānas, Krievijas Federācijas un Ukrainas teritorijā, ko slāvi dēvēja par Polovciešu stepi.
Vēsture
Kumāni iebruka arī tagadējās Rumānijas teritorijā, kur 1089. gadā tos Transilvānijā sakāva Ungārijas karalis Lāslo I. 1203. gadā polovcieši ieņēma Kijivu.
1223. gadā kaujā pie Kalkas upes Mongoļu impērijas karaspēks sakāva apvienoto polovciešu un Kijivas Krievzeme s karaspēku un kumāni pakāpeniski saplūda ar mongoļiem, piedaloties tatāru, baškīru, kazahu un Ziemeļkaukāza tautu etnoģenēzē, kas lielā mērā pārņēma viņu kultūru un valodu.
1235. gadā daļa kumānu pārcēlās pāri Karpatiem, kur 1239. gadā ungāru karalis Bēla IV viņiem ierādīja zemi, un viņi pieņēma kristīgo ticību un saplūda ar ungāriem. Daļa kumānu izklīda pa Bulgāriju, Trāķiju un Mazāziju.
Hollywood Roosevelt Hotel
Hollywood Roosevelt Hotel ir viesnīca Holivudā, Losandželosā.
Viesnīca ir nosaukta par godu 26. ASV prezidentam Teodoram Rūzveltam. Ēkas celtniecība finansēta no Holivudas slavenību personiskajiem ziedojumiem, ziedotāju vidū bija arī Daglass Fērbenkss, Mērija Pikforda un Luijs B. Meiers. 12 stāvu nama celtniecība izmaksāja 2,5 miljonus dolārus. Viesnīcā ir 300 numuriņi ieskaitot luksusa apartamentus.
Vēsture
1927. gada 15. maijā viesnīca vēra durvis klientiem. 1929. gadā viesnīcā norisinājās pirmā Amerikas Kinoakadēmijas balvas pasniegšanas ceremonija. Turpmākās balvas pasniegšanas ceremonijas bija paredzētas vairāk kā 250 viesiem, un tādēļ iespēja, ka balva tiks pasniegta viesnīcā, vairāk netika izskatīta, jo banketu zālē nepietiktu vietas.
Aktrise Frensisa Fārmere 1950. gadu pirmajā pusē pēc piedalīšanās raidījumā This Is Your Life bija viesnīcas goda viešņa. Merilina Monro bija viesnīcas pastāvīgā iemītniece divu gadu garumā savas modeles karjeras laikā. Pirmā aktrises fotosesija notika tieši šajā viesnīcā. Viesnīcas atjaunotajā baseinā zemūdens freskas autors ir Deivids Hoknijs.
Klārks Geibls un Kerola Lombarda samaksāja piecus dolārus par nakti penthausā, kopš tā laikā tas tā arī saucas: Geibla un Lombardas penthauss (en). Viesnīcā pieejams arī Merilinas Monro luksa numuriņš.
Iespējamie spoki
Eksistē daudz baumu un nostāstu par šīs viesnīcas spokiem. Daži no tiem ir saistīti ar Merilinu Monro, Montgomeriju Kliftu un Erolu Flinnu. Savukārt citi ir redzējuši mazu meitenīti zilā kleitā. Tāpat ir bijuši ziņojumi par rēgiem, dažādiem siluetiem un noslēpumainiem telefona zvaniem viesnīcas operatoram.
Amirans Kardanovs
Amirans Kardanovs (el, (ru; dzimis ) ir Krievijā dzimis Grieķijas brīvā stila cīkstonis, olimpiskās bronzas medaļas ieguvējs 2000. gada vasaras olimpiskajās spēlēs.
Biogrāfija
Amirans Kardanovs dzimis Ziemeļosetijā. Ar cīņas sportu sāka nodarboties 1987. gadā. Savas starptautiskās sporta karjeras sākumā viņš aizstāvēja Krievijas nacionālās izlases komandas krāsas. 1994. gadā viņa kļuva par pasaules čempionu junioru vidū. 1996. gada olimpisko spēļu priekšvakarā viņš pieņēma Grieķijas aicinājumu pāriet uz viņu komandu. Šāda lēmuma pieņemšana nodrošināja Kardanovam iespēju piedalīties olimpiskajās spēlēs, kamēr Krievijas komandā viņam būtu jāiztur konkurence ar citiem Krievijas cīkstoņiem.
Špagina mašīnpistole
Špagina mašīnpistole jeb PPŠ bija PSRS mašīnpistole, kas izstrādāta Otrajā pasaules karā. Galvenais projektētājs bija Georgijs Špagins.
Pečeņegi
Pečeņegi (tr, la, gr) bija tjurkvalodīga stepju klejotāju cilšu apvienība 9.—11. gadsimtā, kas no Vidusāzijas iebruka Eiropas stepju joslā un izspieda no turienes maģāru ciltis. Viņi pakļāva zemes tagadējās Krievijas Federācijas un Ukrainas teritorijā. Bizantijas hronikās minēts, ka daļa pečeņegu sevi dēvēja par kangariem (el).
Vēsture
9. gadsimta vidū pečeņegi no tagadējās Uzbekistānas pārcēlās uz Volgas upes lejteci, no kurienes tos padzina hazāri un oguzi. Pečeņegi savukārt padzina maģārus no tagadējās Dienvidkrievijas stepēm starp Doņecas un Kubaņas upēm. 920. gadā pečeņegi karoja ar Kijivas lielkņazu Ingvaru. Pēc Hazāru kaganāta sagrāves 965. gadā, pečeņegi ieņēma tagadējās Ukrainas dienvidu un austrumu daļu. 968. gadā viņi aplenca Kijivu, taču jau pāris gadus vēlāk piedalījās Kijivas lielkņaza karagājienā uz Konstantinopoli (970—971). Kijivas lielkņazs Vladimirs I (990—995) sakāva pečeņegus. Lielkņazs Jaroslavs Gudrais pečeņegus atkal sakāva pie Kijivas 1036. gadā.
Elizabettauna
"Elizabettauna" (en) ir 2005. gada romantiska traģikomēdija, kuras režisors, scenārija autors un viens no producentiem ir Kamerons Krovs. Galvenās lomas atveido Orlando Blūms, Kirstena Dansta, Aleks Boldvins un Sūzana Sarandona. Filmas pirmizrāde notika Venēcijas filmu festivālā.
Pečeņegi
Vēsture
1091. gadā Bizantijas imperators Aleksijs Komnēns kopā ar kumānu karaspēku sagrāva pečeņegus kaujā pie Levunionas Trāķijā (tagadējā Turcijā). 12. gadsimtā pečeņegu atliekas asimilēja ungāri un bulgāri. Iespējams, ka pečeņegu tiešie pēcteči ir gagauzi.
Elizabettauna
Drū Beilors ir apavu dizaineris, kuram jāatgriežas savā dzimtajā pilsētā Kentuki, lai apmeklētu sava nesen mirušā tēva piemiņas pasākumus. Dodoties uz Kentuki, Drū lidmašīnā iepazīstas ar stjuarti Klēru, kura drīz vien apgriež Drū dzīvi kājām gaisā.
Jūrasgrunduļveidīgās
Jūrasgrunduļveidīgās (Gobiiformes) ir īsto kaulzivju (Teleostei) kārta, kas pieder dzelkņstarzivju divīzijai (Acanthopterygii). 2016. gadā, balstoties uz ģenētiskajiem pētījumiem, kārtai tika veikta nozīmīga revīzija, to padarot monofilētisku. Saskaņā ar jauno sistemātiku kārta apvieno 9 zivju dzimtas ar apmēram 2200 sugām. Dzimtas tiek iedalītas divās apakškārtās. Galvenokārt mājo tropu un subtropu jūrās visā pasaulē, lai gan apmēram 10% no visām sugām ir saldūdens zivis. Retāk sastopamas mērenās joslas tilpēs.
Latvijā
Latvijā sastopamas 6 jūrasgrunduļveidīgās zivju sugas: melnais jūrasgrundulis (Gobius niger), divplankumu jūrasgrundulis (Gobiusculus flavescens), apaļais jūrasgrundulis (Neogobius melanostomus), jūrasgrundulis (Pomatoschistus microps), mazais jūrasgrundulis (Pomatoschistus minutus) un rotans (Percottus glehni).
Latvijas zivju sarakstā ir ietverts arī eleotriss (Micropercops swinhonis), lai gan savvaļā nav konstatēts.
Kopīgās īpašības
Jūrasgrunduļveidīgās zivis galvenokārt ir neliela auguma. Uzturas virs grunts vai ierokas smiltīs. Līdzīgi kā citām bentiskajām zivīm, arī jūrasgrunduļveidīgajām nav peldpūšļa.
Sistemātika
Jūrasgrunduļveidīgo kārta (Gobiiformes)
Sultāne Turhana Hatidže
Sultāne Turhana Hatidže (dzimusi 1627. gadā, mirusi 1683. gada 4. augustā) bija Osmaņu Impērijas Haseki sultāne (1640—1648) Ibrahimam I un Sultāne Māte savam dēlam Mehmedam IV. Turhana un viņas vīra māte, sultāne Kosema, ir vienīgās sievietes Osmaņu valsts vēsturē, kuras tiek uzskatītas par oficiālām reģentēm un kurām bija pilnīga kontrole pār Osmaņu Impēriju, kaut arī Turhana savu politisko varu atdeva lielvezīram. Rezultātā Turhana ir uzskatīta par vienu no ietekmīgākajām figūrām Sieviešu Sultanātā.